**Cum ar fi?**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă-ntreb cum ar fi oare, când pomii n-ar mai fi cu flori,

Când păsările călătoare printre nămeți s-ar culcuși

Iar vara ar fugi din lume, sub ceru-ntunecat de nori

Am mai putea zâmbi vreodată și să trăim am reuși?

Dar apa de-ar urca la deal, ar fi-n cer lacuri, chiar și mări

Iar stelele s-ar îneca subit în unduirea lor albastră

N-ar mai ploua în veci și am lansa în van chemări

Spre Dumnezeu din ceruri să aibă mila noastră.

De-aceea-ar fi-nțelept vă spun, să prețuim banalul

Cotidianul desuet, cu tot ce ne-nconjoară

Căci arhitectul ce-a creat și scena și fundalul

Ne-a dat o viață să trăim și asta-i o comoară!